এক পর্যায়ে সেখানে আওয়ামী লীগ প্রার্থীর নৌকা ডুবিয়ে স্বতন্ত্র প্রার্থীর হরিণ বাঁচানোর স্লোগান দেন তিনি। এ সময় জনতা তাকে ধাওয়া করে। অবস্থা বেগতিক দেখে তিনি দ্রুত হেলিকপ্টার নিয়ে হাতিয়ায় ফিরে আসেন। সেখানে তার সমর্থকদের নৌকার বিরুদ্ধে ভোট প্রয়োগের নির্দেশ দেন। এ ঘটনায় নোয়াখালী-৬ আসনে আওয়ামী লীগ মনোনীত প্রার্থী আয়েশা ফেরদৌস হাতিয়া থানায় একটি ডায়েরি করেন। ২৪শে ডিসেম্বরের ৮৪৪নং ডায়েরিতে তিনি উল্লেখ করেন, হেলিকপ্টারে চড়ে পার্শ্ববর্তী নোয়াখালী-৪ আসনের এমপি হাতিয়ার নিঝুম দ্বীপ উপজেলা সদর ও বয়ার চরে গিয়ে তার কর্মী, সংগঠক, ভোটারদের হুমকি-ধমকি দিয়ে এবং হেলিকপ্টারে চড়ে নৌকার বিরুদ্ধে প্রচারণা চালিয়ে নির্বাচনী আচরণবিধি লঙ্ঘন করেছেন। এ ব্যাপারে আয়েশা ফেরদাউস বিধিসম্মত আইনানুগ ব্যবস্থা গ্রহণের দাবি জানান। হাতিয়া থানার ভারপ্রাপ্ত কর্মকর্তা (ওসি) সৈয়দ মো. ফজলে রাব্বী সাধারণ ডায়েরি নেয়ার বিষয়টি নিশ্চিত করেছেন।